"آیدین‌دیر کی، ایقلیم بحرانی‌نین داغیدیجی تأثیرلری قارشی‌سیندا داها چوخ بیرگه فعالیته احتیاج وار. ایقلیم دییشیک‌لیگی و اونون یاراتدیغی پروبلئم‌لر انسانلیغین اورتاق مسئله‌سی‌دیر".
بونو جمهور باشقانی رجب طیب اردوغان سوئیس-ین ژنو شهرینده بمت و پاکیستانین ائو صاحیب‌لیگی ائتدیگی "ایقلیمه دایانیقلی پاکیستان" مؤوضوع سوندا اولوسلار آراسی کنفرانسا گوندریگی ویدئو-مراجعتینده دئییب.
دؤولت باشچی‌سی اردوغان سون آیلاردا یاشانان سئل فلاکت‌لری ایله علاقه‌دار پاکیستان‌لی‌لارا خوش آرزولارینی چاتدیریب.
تورکیه اولا‌راق تاریخ بویو اولدوغو کیمی بو چتین گونده ده پاکیستان خالقینی تک قویمادیق‌لارینی دقته چاتدیران دؤولت باشچی‌سی دئییب کی، تورکیه پاکیستانا 15 اوچاق و 13 قاطارلا 7500 تون‌دان چوخ اینسانی یاردیم چاتدیردی بوندان باشقا، یئرلی اوره تیم اولان محصول‌لار ضررچکن‌لرله پایلاشیلدی. آیریجا مین 630 تون‌دان چوخ اینسانی یاردیم داشییان 2 گمی گؤندردیک. اومید ائدیرم کی، بو گمی‌لرین لیمان‌لارا گلمه‌سی ایله پاکیستان‌لی قارداش‌لاریمیزین دردی بیر آز دا آزالا‌جاق.
تورکیه ایله یاناشی، دیگر دؤولت‌لرین و اولوسلار آراسی تشکیلات‌لارین دا پاکیستان خالقینا یاردیم باشلاتدیغینی دئین جمهور باشقانی اردوغان اونو دا دئییب کی، لاکین آچیق شکیلده گؤرونور کی، ایقلیم بحرانی‌نین داغیدیجی تأثیرلری قارشی‌سیندا داها چوخ بیرگه فعالیت‌لره احتیاج وار. ایقلیم دییشیک‌لیگی و اونون یاراتدیغی پروبلئم‌لر بشریت اوچون عمومی مسئله‌دیر. پاکیستان-دا باش وئرن حادثه ایقلیم دییشیک‌لیگی‌نین داغیدیجی تأثیرلرینی بیر داها اورتایا قویدو.
بو و بونا بنزر فلاکت‌لره قارشی ایستراتژی چرچیوه‌سینده دایانیشما ایچینده موباریزه آپارماق لازیم‌دیر. تورکیه بو قلوبال موباریزه‌یه تحفه وئرمک باخیمیندان اوزرینه دوشن وظیفه‌لری یئرینه یئتیریر. ضرر چکمیش فلاکت بؤلگه‌لرینه علاوه اولا‌راق، پاکیستانین فلاکت ریسکی آلتیندا اولان بوتون بؤلگه‌لری‌نین ایقلیمه دایانیقلی تیکینتی‌سی یئنی پروبلئم‌لرین قارشی‌سینی آلا‌جاق.
